Nubia

Nubia (Nobiin: , ) ialah sebuah wilayah di sungai Nil yang meliputi kawasan antara kuala Nil Biru dan Nil Putih (di Khartoum di tengah Sudan), dan riam pertama Nil (selatan Aswan di selatan Mesir) atau sebetulnya, Al Dabbah. Ia merupakan pusat salah satu tamadun terawal Afrika purba, budaya Kerma, yang wujud dari sekitar 2500 SM sehingga ditakluk oleh Kerajaan Baru Mesir di bawah Firaun Thutmose I sekitar 1500 SM, yang mana pewaris-pewarisnya memerintah sebahagian besar Nubia selama 400 tahun berikutnya. Nubia merupakan tempat kelahiran beberapa empayar, yang paling terkenal ialah Kerajaan Kush, yang menakluk Mesir pada abad ke-8 SM semasa pemerintahan Piye dan memerintah negeri tersebut sebagai Dinasti ke-25 mereka.

Dari abad ke-3 SM hingga abad ke-3 Masihi, utara Nubia diserang dan diilhakkan oleh Mesir, diperintah oleh orang Yunani dan Rom. Wilayah ini dikenali dalam dunia Yunani-Rom sebagai Dodekaschoinos.

Kejatuhan Kush pada abad ke-4 Masihi didahului dengan pencerobohan oleh Kerajaan Aksum Ethiopia dan kebangkitan tiga kerajaan Kristian: Nobatia, Makuria dan Alodia. Makuria dan Alodia bertahan selama kira-kira satu ribu tahun. Kemerosotan mereka bukan sahaja membawa kepada pembahagian Nubia, yang terpecah kepada separuh utara ditakluki oleh Uthmaniyah dan separuh selatan oleh kesultanan Sennar, pada abad ke-16 tetapi juga pengislaman pantas dan pengaraban separa orang Nubia. Nubia disatukan semula dengan Khedivat Mesir pada abad ke-19. Hari ini, wilayah Nubia terbahagi antara Mesir dan Sudan.

Sains arkeologi yang terutama berkaitan dengan Nubia purba dipanggil Nubiologi.

 Galeri 

Rujukan

Bacaan lanjut
Thelwall, Robin (1978) 'Lexicostatistical relations between Nubian, Daju and Dinka', Études nubiennes: colloque de Chantilly, 2–6 juillet 1975, 265–286.
Black Pharaohs – National Geographic Feb 2008
Thelwall, Robin (1982) 'Linguistic Aspects of Greater Nubian History', in Ehret, C. & Posnansky, M. (eds.)  The Archeological and Linguistic Reconstruction of African History . Berkeley/Los Angeles, 39–56.
Bulliet et al. (2001) 'Nubia,' The Earth and Its Peoples, pp. 70–71, Houghton Mifflin Company, Boston.

Pautan luar
African Kingdoms
Ancient Sudan Website
Kerma excavation 
Racism and the Rediscovery of Ancient Nubia
Merowiki 

Kategori:Tamadun purba
Kategori:Nubia